તેજીનો સમય ચાલતો હતો ત્યારે ઇન્વેસ્ટર ખરીદી કર્યા પછી એક જ અઠવાડિયામાં એ વેચી શકતો. હવે એવી વાત નથી રહી. અત્યારે ઇન્વેસ્ટરે ડિમાન્ડ અને સપ્લાયની સ્થિતિ જાણવી પડે છે. જો સંબંધિત વિસ્તારમાં ઘણાં નવાં બિલ્ડિંગો બંધાઈ રહ્યાં હોય તો પોતાની પ્રૉપર્ટી વેચી દેવાનું વધુ યોગ્ય છે. આ ઉપરાંત સંબંધિત વિસ્તારમાં અર્થતંત્ર, જૉબમાર્કેટ અને વસ્તીવધારાનો દર પ્રમાણસર રહેશે એની નોંધ પણ ઇન્વેસ્ટરે રાખવી પડે. જે વિસ્તારમાં મોટા ભાગના ઇન્વેસ્ટરોએ ઘર ખરીદ્યાં હોય ત્યાંના ભાવ અચાનક ઘટી શકે છે. આવી સ્થિતિમાં વેચવાની હવા પ્રસરે કે તરત ઇન્વેસ્ટરે પોતાની પ્રૉપર્ટી વેચી નાખવી જોઈએ.